Hyatt og Reitir gera samkomulag um opnun fyrsta Hyatt hótelsins á Norðurlöndum Alþjóðlega hótelkeðjan Hyatt Hotels Corporation og Reitir fasteignafélag hafa undirritað sérleyfissamning um rekstur Hyatt Centric hótels að Laugavegi 176 . Hótelið verður staðsett á Laugavegi 176 í gamla sjónvarpshúsinu 169 herbergi , veitingastaður , bar , fundarsalir og bílastæði fyrir gesti Um er að ræða fyrsta Hyatt hótelið á Norðurlöndum Gert er ráð fyrir að hótelið opni árið 2022 Alþjóðlega hótelkeðjan Hyatt Hotels Corporation og Reitir fasteignafélag hafa undirritað sérleyfissamning um rekstur Hyatt Centric hótels að Laugavegi 176 . Fasteignin , sem um áratuga skeið hýsti starfsemi Ríkissjónvarpsins , verður endurbyggð og stækkuð þannig að hún rúmi 169 herbergi , fundarsali , veitingastað , heilsurækt og skemmtileg almenningsrými í anda Hyatt hótelkeðjunnar . Reitir stefna að því að halda eigninni í eignasafni félagsins til lengri tíma en selja rekstur hótelsins til traustra rekstraraðila . Hyatt Centric vörumerkið flokkast sem lífsstílshótel þar sem áhersla er lögð á að skapa skemmtilega stemningu . Um er að ræða fyrsta hótelið á Norðurlöndunum sem opnar undir vörumerki Hyatt keðjunnar og sjöunda Hyatt Centric hótelið í Evrópu , en það vörumerki hefur notið mikilla vinsælda frá því það var fyrst kynnt . Hyatt Centric leggur áherslu á hátt þjónustustig , vandað efnisval , fallega hönnun og nútímaleg herbergi í háum gæðaflokki . Peter Norman , framkvæmdastjóri þróunar hjá Hyatt : „ Síðastliðið ár höfum við lagt mikla vinnu í að kynna okkur Norræna markaðinn og að kynnast þróunaraðilanum og fasteignaeigandanum á Íslandi . Innkoma okkar á markaðinn með Hyatt Centric Reykjavík er því mikilvægur áfangi fyrir okkur . Opnunin ber ekki eingöngu vitni um hinn mikla vöxt Hyatt þegar kemur að gæðahótelum í Evrópu heldur styður hún einnig áform okkar um að hasla okkur völl á mörkuðum þar sem svæðisbundnir aðilar ráða ríkjum “ . Guðjón Auðunsson , forstjóri Reita : „ Það er mjög ánægjulegt að geta tilkynnt um opnun fyrsta Hyatt hótelsins á Íslandi . Vörumerkið er rótgróið og þekkt um allan heim og við sjáum mikil tækifæri fólgin í því að opna hótel í samstarfi við slíkan aðila . Hyatt býr yfir gríðarlegri þekkingu og reynslu þegar kemur að hótelþróun og rekstri sem við munum njóta góðs af í þessu verkefni sem Reitir hafa ákveðið að ýta úr vör . Hótelkeðja af þessari stærðargráðu hefur getu til þess að vekja athygli á Íslandi sem ferðamannastað og auka þannig eftirspurn ferðamanna til landsins . Koma Hyatt mun því í heild hafa jákvæð áhrif á íslenska ferðaþjónustu og hótelmarkaðinn í Reykjavík “ . Um Hyatt Hotels Corporation Hyatt Hotels Corporation er leiðandi alþjóðleg hótelkeðja með höfuðstöðvar í Chicago í Bandaríkjunum . Vörumerki keðjunnar eru 20 talsins , öll í háum gæðaflokki . Þann 30. júní 2019 kom hótelkeðjan að rekstri 875 hótela í yfir sextíu löndum í sex heimsálfum . Nánari upplýsingar um Hyatt Hotels Corporation má finna á www.hyatt.com . Um Reiti fasteignafélag Reitir fasteignafélag hf. er íslenskt hlutafélag skráð á aðalmarkað Nasdaq Iceland kauphallarinnar . Starfsemi félagsins felst í eignarhaldi , útleigu og umsýslu atvinnuhúsnæðis sem er að stærstum hluta verslunar - og skrifstofuhúsnæði á höfuðborgarsvæðinu . Fasteignir í eigu félagsins eru um 140 talsins , um 460 þúsund fermetrar að stærð . Nánari upplýsingar um Reiti má finna á www.reitir.is . Nánari upplýsingar um verkefnið veitir Guðjón Auðunsson , forstjóri Reita , í síma 575 9000 eða 660 3320 .